《径山山半亭题句》
明代·周筼

琳宫望不极，山半尚云封。忽断岩前树，遥闻天外钟。

结亭人暂息，题柱墨犹浓。待陟凌霄去，还愁冰雪重。

作者简介：（1623—1687）明末清初浙江嘉兴人，初名筠，字青士，别字筜谷。以孝称。明末弃举子业，开店卖米。以贱价买得故家书一船，于肆中读之，遂工诗，受朱彝尊赏识。为人倜傥不羁，性好施，人有匮乏，辄资给之。后客游四方以终。有《词纬》、《今词综》、《采山堂集》、《析津日记》等。